Wilayah Antarktika Australia

Wilayah Antarktika Australia (biasonyo disingkek AAT) adolah wilayah di Antarktika Timur nan diklaim dek Australia sabagai wilayahnyo. Iko adolah sektor Antarktika tagadang badasarkan laweh wilayah nan diklaim dek nagara manopun jo disarahan kapado Australia dek Baritania Rayo pado tahun 1933. Australia adolah panandotangan asali Pajanjian Antartika tahun 1959, di mano kasadoan klaim teritorial ditangguahan. Hanyo ampek nagara lain nan manarimo kadaulaikan Australia, yakni Selandia Baru, Baritania Rayo, Parancih, jo Norwegia. Wilayah Antarktika Australia manampeki area di selatan paralel ka-60 selatan antaro maridian ka-160 timur jo maridian ka-45 timur, indak tamasuak Terre Adélie punyo Parancih, nan manampeki area maridian ka-136 jo ka-142 timur. Laweh kasadoannyo sakitar 5.900.000 km2 (2.300.000 sq mi), atau sakitar 42% dari laweh daratan Antarktika. Duo gunuang tatinggi di Wilayah Antarktika Australia adolah Gunuang McClintock jo katinggian 3.490 m (11.450 kaki) dan Gunuang Menzies jo katinggian 3.355 m (11.007 kaki). Rujuakan Bibliografi